runetrust/blame-folketinget-dk huggingface dataset:
Lennart Damsbo-Andersen (S), 2011-02-25:
I Socialdemokratiet er vi helt på det rene med, at der skal være incitamenter til at få unge under 25 år til at starte på en uddannelse eller tage et job, og derfor er det også i orden, at de får en lavere ydelse, når de er på dagpenge eller kontanthjælp, men det er kun i orden, når der er reel mulighed for, at de kan blive en del af arbejdsmarkedet, og det kan man jo ikke sige om de unge, der har en psykisk lidelse.
Frank Aaen (EL), 2000-08-24:
Jeg vil gerne bede hr. Anders Fogh Rasmussen heroppefra bekræfte, at det i Traktaten udtrykkeligt er sagt, at enhver form for begrænsning af frie kapitalbevægelser er forbudt, og at det derfor er noget snak, når man fra jasiden i Socialdemokratiet siger, at det her er et led i at få styr på spekulanterne.
Ole Birk Olesen (LA), 2018-11-07:
På mandag, den 12. november, tager jeg til Bruxelles for at diskutere disse prioriteter med mine kollegaer i Vejtransportalliancen, og på tirsdag ser jeg frem til at drøfte dem med alle Folketingets partier, som er inviteret over i Transport-, Bygnings- og Boligministeriet til et møde om vejpakken.
Anders Fogh Rasmussen (V), 2004-11-24:
Der synes jeg altså, hr. Ole Stavad skal tænke på, at i et moderne samfund som vores er det ikke så hyppigt, at man har behov for fysisk at komme til stede på skattecenteret, lige så lidt som man i dag behøver fysisk at komme til stede på skatteforvaltningen, fordi meget klares elektronisk.
Margrethe Vestager (RV), 2006-04-26:
Det nytter ikke noget at forbyde mobning, men det nytter noget, hvis man kan få eleverne forpligtet på, at et godt psykisk undervisningsmiljø er et undervisningsmiljø, som er mobningsfrit, og hvor der er en kultur, hvor man er villig til at gribe ind og sige fra i forhold til de elever, som ikke har forstået, hvad der er skolens værdimæssige fundament.
Margrethe Vestager (RV), 2000-04-05:
Og vi må af gode grunde afvente konklusionerne, før vi kaster os ud i en grundlæggende ændring af folkeskolen, som indførelsen af et nyt fag naturligvis måtte være. Derfor synes jeg, at vi på nuværende tidspunkt må give folkeskolen ro til at gennemføre og evaluere »Folkeskolen år 2000«, sådan at vi får et grundlag til også at vurdere, hvordan spredningen er, sådan at vi kan vurdere, om bekymringen i forhold til en meget stor forskel kommunerne imellem har bund i virkeligheden, eller om gennemsnittet rent faktisk er retvisende for den positive udvikling på området i folkeskolen.
Troels Lund Poulsen (V), 2010-12-03:
Men jeg vil så også gerne sige, at regeringen jo sammen med Dansk Folkeparti og Kristendemokraterne har taget bestik af den diskussion, der har været, primært i forhold til mindre investeringer, og derfor er det også afgørende at sige, at i den finanslovaftale, der er blevet indgået, har man netop også reflekteret over det med de risikovillige investeringer i iværksættervirksomheder i Danmark.
Troels Ravn (S), 2020-06-03:
Så der er noget særligt på spil, ikke mindst fordi vi i dag har muligheden for politisk at tage et vigtigt skridt, rette op og som afslutning på debatten vedtage en aftaletekst i forhold til de største forureningssager i Danmark, således at vores børn og børnebørn ikke kommer til at stå med en endnu større regning end den, der ligger foran os i dag.
Rasmus Helveg Petersen (RV), 2022-05-11:
Det giver gener, og jeg synes faktisk også, at vi fra Folketingets side skal være robuste i forhold til at sige, at når vi gennemfører sådan nogle ting, så vil der være folk, der bliver generet, men vi gør det for det fælles bedste, og vi skal selvfølgelig nok søge at minimere det.
Brigitte Klintskov Jerkel (KF), 2018-05-04:
Det Konservative Folkeparti finder det mest hensigtsmæssigt, at forskningsindsatsen sker på universiteterne eller universitetshospitalerne, og derudover, at strategiske forskningsmidler fra forskningsreserven altovervejende tildeles i åben, fri konkurrence efter ansøgning og faglig vurdering med vægt på bl.a. kvalitet, effekt og relevans.
Mette Hjermind Dencker (DF), 2020-11-06:
Nogle rapporter, bl.a. fra regeringens eget klimapartnerskab for energi og forsyning, fremskriver, at det danske elforbrug bliver fordoblet frem mod 2030, fordi elektricitet overtager pladsen fra fossile brændsler i vores varmeproduktion og i industrien.
Martin Lidegaard (RV), 2003-04-30:
Der er også nogle ting i forslaget, som vi ikke vil kæmpe for, kan jeg sige, nemlig bl.a. den dér regionalbane til Køge, hvor jeg tror, at man kan opnå nøjagtig det samme, nemlig meget hurtige direkte tog, ved en mindre udbygning af den nuværende S-togs-bane.
Troels Lund Poulsen (V), 2018-12-13:
Det er jo også sund fornuft, at man investerer i at sikre et godt arbejdsmiljø, både i forhold til noget, som virksomhederne forstår, nemlig produktivitet, men sådan set også i forhold til, at man jo er afhængig af, at ens medarbejdere faktisk har lyst til at være på ens virksomhed.
Ole Vig Jensen (RV), 1998-02-06:
Jeg takker for den meget velvillige modtagelse af dette lovforslag, og jeg er helt opmærksom på de yderligere synspunkter, der kan fremføres, når man giver sig til at diskutere indskoling og folkeskole generelt, sådan som de også er kommet til udtryk hos enkelte ordførere i dag.
Per Clausen (EL), 2011-02-03:
Det er da også min fornemmelse, at der i hvert fald er ganske mange af ordførerne, der tidligere i dag har sagt, at de synes, det er værd at undersøge nøje og problematisere, og jeg håber så på, at vi i løbet af udvalgsarbejdet kan få fjernet den lille del af lovforslaget, for så kan jeg i hvert fald love, at Enhedslisten vil stemme for lovforslaget ved sidste behandling.
Ole Stavad (S), 2004-11-26:
Jeg vil godt til sidst spørge indenrigs- og sundhedsministeren, om han kan give en forklaring på, hvorfor man kun laver den der engangsordning med, at det tab, som man lider ude i kommunerne, kun kompenseres direkte i 2005 – og det er måske et endnu mere centralt spørgsmål, i og med at vi ved, at der jo kommer en strukturreform fra 2007, og derfor ville det vel have været naturligt, at man i hvert fald havde taget både 2005 og 2006 med.
Tove Videbæk (KD), 2004-03-30:
Kan ministeren bekræfte, at det er en oplysning, der er kommet frem siden førstebehandlingen, eller vidste ministeren dette, før han fremsatte lovforslaget og skrev i bemærkningerne, at det er vigtigt, at der snarest muligt iværksættes behandling med ægsortering for at bidrage til barnets overlevelse, og dette kan ske, såfremt nærværende lovforslag vedtages?
Per Stig Møller (KF), 2003-12-03:
komplet værdiløse for os politikere. Lad mig så herefter slå fast - efter at have påpeget det umoralske i spørgsmålet - at Udenrigsministeriet både i februar og i marts 2003 skrev notater om det folkeretlige grundlag for en militær indsats i Irak.
Martin Lidegaard (RV), 2016-11-11:
Det er ikke, fordi jeg har noget imod CEPOS, hvis arbejdsgiverne vil indstille dem – også selv om CEPOS i deres bestyrelse måtte have nogle ledende Venstrepolitikere siddende, men det aner jeg ikke om er tilfældet, eller nogle fra Liberal Alliance, eller hvem der kunne sidde der.
Bruno Jerup (EL), 1997-11-05:
Den samlede produktion ender derovre, og i virkeligheden, hvis man skal formulere det groft, er den stigning, der er på jord og fast ejendom, efter Enhedslistens opfattelse simpelt hen regulært tyveri af den produktion, der foregår ude i samfundet på arbejdspladserne, dér, hvor folk laver noget.
Sikandar Siddique (UFG), 2021-02-11:
Vores globale klimaaftryk er dobbelt så højt som vores nationale klimaaftryk, har Klimarådets formand vurderet, og det skal vi selvfølgelig tage alvorligt, så vi ikke bare siger, at vi er grønne, men faktisk også er det i handling, og det kræver, at vi tager ansvar for alle vores udledninger og reducerer dem markant omgående.
Marlene Harpsøe (DF), 2015-11-03:
Med højere bøder for virksomheders manglende overholdelse af gældende lovgivning, sender vi her fra Folketinget et stærkt signal om, at vi ikke vil finde os i, at man som arbejdsgiver groft tilsidesætter medarbejdernes sikkerhed og sundhed på arbejdspladsen.
Kirsten Normann Andersen (SF), 2017-02-23:
Det er fuldstændig rigtigt, at SF's midlertidige velfærdsbidrag er tænkt som en indsats på børneområdet, hvor der også er et stort behov for at gøre noget ekstraordinært på grund af de nuværende for begrænsede ressourcer i daginstitutionerne.
Benny Engelbrecht (S), 2013-02-28:
Jamen så tillader jeg mig at komme med et konkret eksempel, hvor den tidligere regering dumstædigt holdt fast i en uklog beslutning, nemlig i spørgsmålet om erklæringsstandarder – noget, som vi nu heldigvis har gennemført, i øvrigt også med både Venstres og Konservatives stemmer.
Karsten Lauritzen (V), 2008-01-15:
Hvis det løfte ellers holdes, og det er jo det, der er spørgsmålet, vil det betyde over 20 mia. euro, altså over 150 mia. kr., mere til udviklingsbistand, og mere end halvdelen af den stigning vil gå til afrikanske lande syd for Sahara.
Per Ørum Jørgensen (KF), 2008-05-23:
Selvfølgelig gør de da ikke det, men vi har jo også en samfundsøkonomisk ramme, ifølge hvilken det gælder om at fremme folkesundheden bedst muligt og mest ansvarligt, og der skal Dansk Folkeparti jo have ros for at bidrage til, at det er en linje, som regeringen, ikke mindst takket være Dansk Folkepartis hjælp, har kunnet køre, siden den tiltrådte i 2001.
Per Dalgaard (DF), 2001-12-11:
Jeg vil her citere fra lovforslaget: »Fastsættelsen af straffen i det enkelte tilfælde vil naturligvis fortsat bero på domstolenes konkrete vurdering af samtlige sagens omstændigheder, og det angivne skærpede strafniveau vil således kunne fraviges af domstolene i op- eller nedadgående retning.«
Charlotte Broman Mølbæk (SF), 2020-11-10:
Derfor anerkender vi i SF regeringens gode intentioner om at gøre gældende arkivlov bedre, således at vi sikrer, at tidligere anbragte børn får ret til at få indsigt i deres egne personlige oplysninger uden begrænsning i forhold til betaling, tilladelser eller arkivaliernes alder og type.
Karin Gaardsted (S), 2019-04-12:
Grunden til, at vi ikke stemmer for, er, at vi gerne vil have, at det her bliver noget, der bliver gjort på en gang, altså at man ikke sætter en regering til at gøre en del af det, vi gerne vil have gennemført, men at vi ser, om vi efter valget får en socialdemokratisk regering.
Lotte Bundsgaard (S), 2005-06-15:
Lad mig prøve at læse lidt op fra traktaten for hr. Rune Lund: Unionen arbejder for en bæredygtig udvikling i Europa baseret på en afbalanceret økonomisk vækst- og prisstabilitet i en social markedsøkonomi, hvor der tilstræbes fuld beskæftigelse og sociale fremskridt og et højt niveau for beskyttelse og forbedring af miljøkvalitet.
Rasmus Helveg Petersen (RV), 2015-05-05:
Det problem, som Dansk Folkeparti adresserer med beslutningsforslaget, handler om, at der findes mange ældre energianlæg, som med fordel kan udskiftes med moderne og mere effektive anlæg, og at mange af disse gamle anlæg står i huse i områder, hvor boligpriserne gør det vanskeligt at låne penge til udskiftningen.
Søren Kolstrup (EL), 1998-06-03:
Men jeg nævnte også, at vi skulle se den i en større sammenhæng, og efter at have studeret forslaget her nærmere, mener jeg, at vi faktisk er nået til grænsen for, hvad jeg mener det er rimeligt at anvende midlerne til i betragtning af, at denne pulje rent faktisk skulle bruges til at fremme energibesparelser.
Martin Henriksen (DF), 2008-02-26:
Til sidst kan jeg roligt fastslå, at Dansk Folkeparti ikke under nogen omstændigheder agter at finansiere forslag på bl.a. uddannelsesområdet med skattestigninger for børnefamilier og andre fredelige borgergrupper, og vi vil selvfølgelig heller ikke finansiere forslag med nedlæggelse af hjemmeværnet - det kan ikke komme bag på SF, at vi har den indgangsvinkel til det.
Joachim B. Olsen (LA), 2014-01-23:
Der er vel ikke nogen, der, hvis de skal være helt ærlige, tror på, at det her lovforslag vil nedbringe andelen af det fyrværkeri, som bliver afskudt på andre tidspunkter, til 0 pct. Så det handler altså om, hvor langt ned under 3 pct., man kan få det her, og altså om man tror på, at den procentdel i det hele taget vil komme langt ned; det tror vi i Liberal Alliance ikke på vil ske.
Kirsten Normann Andersen (SF), 2022-03-31:
Når vi kan se, at ufattelig mange ansatte i sundhedssektoren er ansat på deltid, er det så ikke et udtryk for, at der er et umanerlig hårdt arbejdsmiljø, som vi selvfølgelig strukturelt bliver nødt til at forholde os til og gøre noget ved?
Martin Henriksen (DF), 2008-06-03:
Nu ved jeg, fru Helle Sjelle har stillet spørgsmål i Folketinget til forskellige ministre om ungdomshussagen, og så vil jeg bare høre fru Helle Sjelle: Hvordan kan det være, at man stiller spørgsmål til ministre i Folketingssalen som folketingsmedlem, fordi man er utilfreds med det, der foregår i Københavns Kommune, men når man så kommer ned i Folketingssalen, så kan man ikke gøre mere ved det?
Torsten Schack Pedersen (V), 2016-10-25:
Og det er ikke, fordi vi skal være særlig bekymrede for banker og realkreditinstitutter, fordi det er synd for dem, nej, det er sådan set, fordi vi alle sammen er dybt afhængige af, at vi har en velfungerende finansiel sektor, som kan formidle lån til både borgere og virksomheder, og som kan investere og sætte gang i noget og sørge for, at de penge, der er i samfundet, forvaltes på en ordentlig og tryg måde, og at vi kan have tillid til det og tillid til, at den lovgivning, der er, det tilsyn, der er, med vores finansielle aktører, fungerer effektivt og ordentligt, for uden tillid til den finansielle sektor er det uhyre vanskeligt at skabe vækst i et samfund.
Per Clausen (EL), 2011-02-04:
Men jeg vil bare spørge hr. Eyvind Vesselbo, om det er sådan, at det nu er Venstres synspunkt, at det er fuldstændig ligegyldigt, hvor ofte man bruger pesticider, og at det er fuldstændig ligegyldigt, i hvor store mængder man bruger pesticider.
Eva Kjer Hansen (V), 2004-11-16:
Faktisk viser undersøgelser inden for ældresektoren, at det også kan have en meget positiv effekt på arbejdsmiljøet, fordi man bliver mere bevidst om kvaliteten af sit arbejde, får bedre tænkt igennem, hvordan og hvorledes det hele er tilrettelagt, og på den måde kan det faktisk have en meget fremmende virkning.
Trine Torp (SF), 2017-11-14:
Med hensyn til buejagt på større hjortevildt synes jeg man bør lytte til Det Dyreetiske Råd, Ornitologisk Forening og Dyrenes Beskyttelse, som alle påpeger, at der mangler viden om effektiviteten af buejagt, og at man derfor i det mindste bør lave en kontrolleret undersøgelse, som kan skabe et uvildigt vidensgrundlag inden en forsøgsordning.
Inga-Britt Olsen (SF), 2000-10-27:
SF er principielt tilhænger af den danske model, også på Grønland, som så vidt mulig forhindrer domstolsshopping, altså en situation, hvor man dels kan vælge, hvor man tror, at man får den bedste behandling - ved en faglig domstol eller ved en civilret - dels kan prøve nr. to, hvis nr. et ikke giver et resultat, der er godt nok.
Lars Løkke Rasmussen (V), 2010-01-20:
Jeg forudser, at vi oven på det, vi oplever nu, så at sige bliver nødt til at gå ind i maskinrummet og tjekke, om det, vi har besluttet, med, at pengene, altså også ude i den enkelte region, skal gå fra regionskassen ud på sygehuset og ned på afdelingen, er et spejlbillede af, hvor der egentlig bliver lavet noget, og hvor der ikke bliver lavet noget; det bliver vi da nødt til at give en servicetest.
Eyvind Vesselbo (V), 2003-05-12:
Hr. Keld Albrechtsen har jo været med i mange år og har stået heroppe tit og snakket om forligsbrud osv., men hr. Keld Albrechtsen ved godt, at når man aftaler et forlig, så holder man det, og så drejer det sig om at kende sin besøgelsestid, når det forlig bliver indgået. Det gjorde hr. Keld Albrechtsen ikke, og derfor har hr. Keld Albrechtsen ikke været med denne her gang.
Thor Pedersen (V), 2004-11-30:
Kommunerne er der jo i dag, de ansatte er der i dag, de dygtige medarbejdere er der i dag, borgmestrene er der i dag – der er endda måske et overtal – kommunaldirektørerne er der i dag, socialinspektørerne er der i dag, læger og sygeplejersker: De er der alle sammen i dag.
Holger K. Nielsen (SF), 2013-12-11:
Men i den her sag har vi analyseret det frem og tilbage; vi har haft den skrappeste juridiske EU-retlige ekspertise inde over den her sag, og der er ingen som helst tvivl – ingen som helst tvivl – om, at vi har været nødt til at ændre forvaltningen af optjeningsprincippet.
Anders Fogh Rasmussen (V), 2006-06-01:
Så er der mange gange blevet fremført nogle påstande, som har undret mig hver eneste gang, de er blevet fremført i debatten i dag, nemlig påstandene om, at det da godt kan være, at der er blevet brugt flere penge totalt set, men der er brugt færre penge pr. ældre, og det passer ganske enkelt ikke.
Jes Lunde (SF), 2000-04-04:
Vi vil stå fast ved, også i de år, der kommer fremover, at blive ved med at hamre på det her, fordi vi tror på, at der på et eller andet tidspunkt må gå hul på det, og på et eller andet tidspunkt må der brede sig en erkendelse af, at demokratiet, som vi har haft i mange år i Danmark efterhånden, også snart skal have lov til at udvide sig til den halvdel af den offentlige sektor, der hedder kommunernes økonomi, når der forhandles med regeringen.
Katrine Daugaard (LA), 2026-02-18:
Når Folketinget vedtager en lov for at beskytte mindreårige piger, skal den lov gælde altid, ikke som hovedregel, ikke med undtagelser, ikke, alt efter hvilken sagsbehandler, kommune, styrelse eller kirke der sidder med sagen, og det er netop derfor, der er brug for en kommission.
Jacob Jensen (V), 2012-06-13:
Altså, man kan sige, at hvis en skattemyndighed eller en hvilken som helst anden myndighed har en begrundet mistanke om noget, vil der jo intet være til hinder for, at de får en dommerkendelse og så kan gå ind og udføre den opgave at kontrollere, om der foregår noget mistænkeligt, som så efterfølgende skal føres til doms.
Mai Mercado (KF), 2025-04-11:
Men jeg må også sige, at jeg tror, mange er blevet overraskede over, hvad strafferammerne er for at besidde overgrebsmateriale i kategori 1, 2 og 3, og uden at kommentere på den konkrete sag, som for nylig har været fremme, kan vi jo i hvert fald bare se, at i 2019 rejste politiet 324 sigtelser; i 2023 blev der rejst 1.510 sigtelser.
Frank Aaen (EL), 2001-05-17:
Begunstigende regler og værnsregler i ét væk på en lang række felter, tilgodeseelse af minoritetsinteresser af forskellig art, små lovforslag, som finurlige partier har fået ind i en sen nattetime, for at begunstige, ja, lad os tage nogle religiøse bygninger - bare for at tage et helt tilfældigt eksempel - er alt sammen med til at gøre vores skattelovgivninger fuldstændig umulig.
Anders Kronborg (S), 2026-02-05:
Nu har vi jo ikke på den måde mødereferater, men SF kunne jo begynde at møde op i Indfødsretsudvalget, og så stille de spørgsmål til enkelte cpr-numre i indfødsretsudvalget, frem for at bede undertegnede om at forholde sig til det her på Folketingets talerstol.
Maria Durhuus (S), 2023-10-26:
Derfor kan vi i Socialdemokratiet kun støtte forslaget om ændringer i loven om private fællesveje og stier, som vil give kommunalbestyrelsen mulighed for fremadrettet at give den nødvendige tilladelse til at etablere og opgradere telekommunikationsinfrastruktur og andre forsyningsadgange på disse veje.
Carsten Hansen (S), 2004-04-27:
Mener fru Louise Frevert og Dansk Folkeparti ikke, at de kreative/musiske fag - nu har vi jo lige snakket om kropssprog - er meget vigtige for at få et helhedsbillede af, hvad der skal foregå i vores folkeskole, også for at leve op til folkeskolens formålsparagraf, nemlig det, at man både skal have det faglige, det alsidige og det personlige med?
Carsten Koch (S), 1999-03-02:
Det, jeg vil sige i dag vedrørende informationsproblemstillingen, er, at der i forbindelse med fremsættelsen af lovforslaget, som vil blive foretaget allerede i indeværende måned - for vi har ikke tid til at trænere noget som helst, det skal gå hurtigt, forslaget vil blive fremsat i forbindelse med lovforslagets behandling - vil blive givet information ud, sådan at alle patienter har en rimelig chance for at gøre sig bekendt med de nye regler, som vi vil få vedtaget.
Morten Messerschmidt (DF), 2023-05-11:
Når vi kan se, at mellem 20 og 40 pct. af muslimerne i Danmark – det varierer lidt i de undersøgelser, man laver – mener, at sharia og Koranen er væsentligere end den verdslige lovgivning, som vi vedtager her i Folketinget, så er det jo ikke kun et spørgsmål om beskæftigelse og om at tale dansk, for vi ved dog, at så mange er der ikke, der er uden for beskæftigelse, og som ikke mestrer at tale dansk sådan nogenlunde.
Pernille Blach Hansen (S), 2005-11-17:
Kort sagt: Konklusionen på Socialdemokratiets vegne bliver, at vi synes, der er mange uafM017S11601207ALFV.FM Page 1194 Monday, January 23, 2006 10:30 AM klarede spørgsmål, som skal besvares under udvalgsbehandlingen.
Magnus Heunicke (S), 2024-04-10:
Jeg står for regeringens miljøpolitik, og vi har hjulpet Randers Kommune både med faglig bistand – har haft en del af ansvaret i en kritisk del af perioden – om det her jordskred, og vi bistår dem stadig væk og er kommet med det her, som jeg nævnte, ekstraordinært store økonomiske tilskud.
Maja Panduro (S), 2010-05-26:
Nogle af de her mænd ved vi oven i købet bruger de her trusler, de ved, at de kan bruge dem til at true kvinden til at blive i forholdet og til at gøre sådan, som de siger at hun skal. Vi hører i det hele taget fra dem, der arbejder med de her kvinder, fra vores integrationskonsulenter i kommunerne og fra kvindekrisecentrene, at det her er et kæmpemæssigt problem, og at der er brug for, at vi ser på vilkårene for de kvinder, at der er brug for, at vi dels får præciseret deres rettigheder i lovgivningen, dels at vi får revideret lovgivningen, sådan at det bliver nemmere for dem at få en opholdstilladelse, så de ikke bliver tvunget hjem til et land, hvor vi risikerer, at alene det, at de er brudt ud af det her voldelige forhold, vil gøre, at de kan blive forfulgt.
Mie Bergmann (RV), 2013-01-17:
Radikale Venstre synes, det er vigtigt, at alle får et godt og et langt arbejdsliv, men vi ved også, at det for nogle mennesker egentlig kan være svært at være på en arbejdsplads, ikke så meget altid på grund af arbejdet, det kan også være pauserne, som giver et problem.
Kristian Thulesen Dahl (DF), 2012-12-18:
Når der nu kommer et spørgsmål igen om det her med nulvækst, og hvor vi ser problemerne i nulvækst, og om ikke jeg vil konkretisere det, så vil jeg svare, at jeg da rigtig gerne vil det, og at jeg allerede har gjort det nogle gange. Når vi kan se, at der historisk, det er efter hukommelsen, har været en stigning i sundhedsudgifterne på ¾ pct., bl.a. fordi der kommer nye behandlingsformer, som danskerne naturligt efterspørger, og når vi kan se, at der sker en demografisk udvikling, der kommer flere ældre, og gudskelov for det – når man tager alternativet i betragtning, er det faktisk et gode, at der kommer flere ældre – så ved vi også erfaringsmæssigt, at det kræver et træk på de offentlige ydelser.
Henning Hyllested (EL), 2017-11-03:
Det er selvfølgelig også ud fra den betragtning, som det også fremgår af høringssvarene, ikke mindst af svaret fra Rådet for Sikker Trafik, at der jo er tale om farlige køretøjer, og for manges vedkommende er der tale om legetøj, som i høj grad føres af, hvad de vel må kaldes i en sådan situation, børn.
Anne Valentina Berthelsen (SF), 2024-05-17:
Derfor skal der lyde den største støtte til de demonstranter i Israel, som vil af med Netanyahu og hans krig – demonstranter, som bare vil have gidslerne hjem, og som hver dag vokser i antal, fordi det også er gået op for israelerne, at deres egen regering er en kæmpe sikkerhedstrussel mod dem selv og mulighederne for nogen sinde at få deres kære hjem igen.
Nick Zimmermann (DF), 2024-03-19:
Det er jo ikke spørgsmål om, hvorvidt der skal etableres en tredje Limfjordsforbindelse, men alene om, hvor den skal være, for trafikudviklingen i det nordjyske område og uheld i Limfjordstunnellen har vist, hvor sårbare nordjyderne er i forhold til den nuværende trafikafvikling.